12. kesäkuuta
Tapahtumia

1318 – Novgorodilaiset tulivat ryöstöretkelle Turkuun polttaen kaupungin ja sen tuomiokirkon.
1381 – Englannin talonpoikaiskapina: vallankumoukselliset saapuivat Lontoon Blackheathiin.
1550 – Helsingin kaupunki perustettiin.
1653 – Ensimmäinen Englannin–Hollannin sota: Gabbardin taistelu alkoi (se päättyi 13. kesäkuuta).
1665 – Englanti asetti kunnallishallinnon New Yorkiin, joka oli entinen Alankomaiden siirtokunta Uusi Amsterdam.
1758 – Ranskalaisten ja intiaanien sota: Louisbourgin piiritys. James Wolfe hyökkäsi Louisbourgiin Nova Scotiassa.
1848 – Prahan kesäkuun kansannousu alkaa
1864 – Yhdysvaltain sisällissota: Cold Harborin taistelu. Kenraali Ulysses S. Grant veti joukkonsa Virginian Cold Harborista ja siirtyi etelään.
1889 – Armagh'n lähellä Pohjois-Irlannissa 88 ihmistä sai surmansa junaonnettomuudessa.
1898 – Kenraali Emilio Aguinaldo julisti Filippiinit itsenäiseksi Espanjasta.
1935 – Chacon sota päättyi: vuodesta 1932 taistelleet Bolivia ja Paraguay solmivat rauhan.
1938 – Helsingin olympiastadion vihittiin käyttöön. Vihkimyspuheen piti Suomen tasavallan presidentti Kyösti Kallio.
1939 – Baseball Hall of Fame ja siihen liittyvä museo vihittiin Cooperstownissa New Yorkissa.
1940 – Toinen maailmansota: 13 000 brittiläistä ja ranskalaista sotilasta antautui sotamarsalkka Erwin Rommelille Saint Valery-en-Caux'ssa.
1942 – Holokausti: Anne Frank sai päiväkirjan 13-vuotissyntymäpäivälahjaksi.
1949 – Ensimmäinen Jukolan viesti järjestettiin 12.–13. kesäkuuta Helsingin ympäristössä.
1963 – Aikansa kallein elokuva Kleopatra, tähtinään Elizabeth Taylor, Rex Harrison ja Richard Burton, sai ensi-iltansa New Yorkin Rivoli-teatterissa.
1963 – Kansalaisoikeusjohtaja Medgar Eversia ammuttiin kuolettavasti hänen kotinsa edustalla Jacksonissa Mississipissä.
1964 – Etelä-Afrikka tuomitsi Nelson Mandelan elinkautiseen vankeusrangaistukseen.
1965 – Helsingin kaupunginteatterin peruskivi muurattiin.
1966 – Keimolan moottorirata vihittiin käyttöön silloisessa Helsingin maalaiskunnassa.
1967 – Avaruustutkimus: Venera 4 laukaistiin radalleen. Siitä tuli ensimmäinen avaruusluotain, joka saapui toisen planeetan kaasukehään ja lähetti menestyksellisesti tietoja.
1967 – Yhdysvaltain korkein oikeus julisti oikeudenkäynnissä Loving vastaan Virginia kaikki rotujenväliset avioliitot kieltäneet osavaltiolait perustuslain vastaisiksi.
1978 – David Berkowitz (”Son of Sam”), tuomittiin elinkautiseen vankeuteen kuudesta murhasta New Yorkissa.
1979 – Bryan Allen lensi lihasvoimalla käyvän Gossamer Albatrossin Englannin kanaalin yli.
1981 – Indiana Jones -elokuvasarjan ensimmäinen osa, Kadonneen aarteen metsästäjät, oli ensi-illassa.
1982 – 750 000 ihmistä kampanjoi New Yorkin keskuspuistossa ydinaseita vastaan. Jackson Browne, James Taylor, Bruce Springsteen ja Linda Ronstadt osallistuivat tilaisuuteen.
1987 – Keski-Afrikan entinen hallitsija Jean-Bédel Bokassa tuomittiin kuolemaan 13-vuotisen hallituskautensa aikaisista rikoksista.
1987 – Kylmä sota: Yhdysvaltain presidentti Ronald Reagan haastoi julkisesti Mihail Gorbatšovin kaatamaan Berliinin muurin.
1990 – Venäjän FSNT:n korkein neuvosto antoi suvereniteettijulistuksen eli julistautui käytännössä itsenäiseksi. Venäjän lakien ilmoitettiin olevan ensisijaiset Neuvostoliiton lakeihin nähden, vaikka virallisesti federaatio pysyikin osana Neuvostoliittoa.
1991 – Boris Jeltsin valittiin Venäjän federatiivisen sosialistisen neuvostotasavallan presidentiksi.
1994 – Maailman ensimmäinen kokonaan tietokoneella suunniteltu lentokone, Boeing 777, lensi ensilentonsa.
1994 – Nicole Brown Simpson ja Ronald Goldman surmattiin Los Angelesissa Kaliforniassa. O. J. Simpson vapautettiin myöhemmin murhaoikeudenkäynnissä, mutta häntä pidettiin syyllisenä siviilioikeudenkäynnissä.
1996 – Philadelphiassa Pennsylvaniassa liittovaltion tuomarit estivät internetissä esiintyvää siveettömyyttä vastustavan lain, koska vuoden 1996 Communications Decency Act loukkaa aikuisten vapaata ilmaisuoikeutta.
1997 – Kuningatar Elisabet II avasi uudelleen rakennetun Globe-teatterin ("Shakespeare's Globe") Lontoossa.
1997 – Yhdysvaltain valtiovarainministeriö esitteli uuden, vaikeammin väärennettävän 50 dollarin setelin.
1999 – Kosovon sota: Operation Joint Guardian alkoi, kun Nato-johtoiset YK:n KFOR-rauhanturvajoukot saapuivat Jugoslavian Kosovoon. Samana päivänä sattui välikohtaus Pristinan lentoasemalla.
2016 – 49 ihmistä kuoli ja 53 haavoittui yökerhoammuskelussa Orlandossa Yhdysvalloissa.